नशे में धुत स्वीडिश नागरिक ने पेमेंट करने के बहाने हाथ पकड़ा; आरोपी गिरफ्तार
Bangkok Mumbai Indigo Flight Air Hostess Molestation Case Update;  Mumbai Police Arrests Swedish Citizen  इंडिगो फ्लाइट में एयर होस्टेस से छेड़छाड़ करने पर मुंबई पुलिस ने गुरुवार को स्वीडन के एक नागरिक को गिरफ्तार किया। उस पर आरोप है कि
इंडिगो फ्लाइट में एयर होस्टेस से छेड़छाड़ करने पर मुंबई पुलिस ने गुरुवार को स्वीडन के एक नागरिक को गिरफ्तार किया। उस पर आरोप है कि उसने नशे की हालत में एयर होस्टेस का हाथ पकड़ लिया। रोके जाने पर उसने एक यात्री के साथ मारपीट की और जमकर हंगामा किया। यह घटना बैंकॉक से मुंबई आ रही 6E-1052 इंडिगो फ्लाइट में हुई।
फ्लाइट लैंड होने के बाद स्टाफ ने आरोपी को पुलिस के हवाले कर दिया। शुक्रवार को उसे अंधेरी कोर्ट में पेश किया गया, जहां से उसे जमानत मिल गई। पुलिस ने उसके खिलाफ चार्जशीट दाखिल की है। आरोपी की पहचान 63 साल के क्लास एरिक हेराल्ड जोनासम के रूप में हुई है।
पैमेंट करने के बहाने हाथ पकड़ा 
एयर होस्टेस ने मीडिया से बात करते हुए बताया, 'समस्या तब शुरू जब मैंने एरिक को बताया की सी फूड नहीं है। मैंने उन्हें चिकन मील सर्व किया। इसके बाद मैं पेमेंट के लिए POS मशीन लेकर उनके पास पहुंची, तो उन्होंने कार्ड स्वाइप करने के बहाने मेरा हाथ गलत तरीके से पकड़ लिया। मैंने हाथ पीछे किया और कार्ड का पिन डालने के लिए कहा। लेकिन उसने हद पार कर दी। वह अपनी सीट से उठा और सभी यात्रियों के सामने मुझसे बदतमीजी करने लगा। जब मैंने जोर से चिल्लाकर कहा कि वह मुझसे बदतमीजी कर रहा है। तब वह अपनी सीट पर बैठ गया।'
आरोपी के वकील ने कहा- उसके हाथ कांपते हैं, मदद के लिए क्रू को छुआ
इस बीच आरोपी के वकील ने मीडिया को बताया, 'वह स्वास्थ्य संबंधी समस्याओं से जूझ रहा है। उसका शरीर कांपता है। वह बिना मदद के कुछ भी पकड़ नहीं सकता। जब उसने क्रू के हाथ पकड़ा तब वह पेमेंट मशीन को पकड़ने की कोशिश कर रहा था।'
ये खबरें भी पढ़ें...
इंडिगो फ्लाइट के वॉशरूम में शख्स ने सिगरेट पी
असम से बेंगलुरु जा रही इंडिगो की फ्लाइट में सिगरेट पीने के आरोप में एक शख्स को गिरफ्तार किया गया है। आरोपी की पहचान 20 साल के सेहरी चौधरी के तौर पर हुई है। वह असम के कचर जिले के गोविंदपुरा गांव का रहने वाला है। उसे फ्लाइट क्रू ने टॉयलेट में स्मोक करते पकड़ा था। पढ़ें पूरी खबर...
अमेरिकन एयरलाइंस में भारतीय छात्र ने पेशाब की: नशे में धुत था
अमेरिकन एयरलाइंस की फ्लाइट में नशे में धुत एक भारतीय ने अमेरिकी यात्री के ऊपर पेशाब कर दी। घटना 3 मार्च की बताई जा रही है। मामला अब सामने आया है। ये फ्लाइट न्यूयॉर्क से दिल्ली आ रही थी। एयरलाइन का कहना है कि घटना के बाद आरोपी ने माफी मांग ली थी। लेकिन, एयरलाइंस ने आरोपी पर यात्रा प्रतिबंध लगा दिए हैं। पढ़ें पूरी खबर...